Հիշեցնենք, որ «Հետաքննող լրագրողներ» ՀԿ-ն 2011 թվականին դիմելով ՄԻԵԴ՝ խնդրել էր ճանաչել Հայաստանի Հանրապետության կողմից իր խոսքի ազատության իրավունքի խախտման փաստը այն բանից հետո, երբ երկրի եռաստիճան դատական համակարգում պարտվեց «Իջեւանի քաղաքապետարանն ընդդեմ «Հետաքննող լրագրողների»» դատական գործում: Մասնավորապես՝ իր դիմումում կազմակերպությունը նշել է, որ դատական իշխանությունների կողմից «արտահայտման ազատության իր իրավունքին միջամտությունը Մարդու իրավունքների եվրոպական կոնվենցիայի 10-րդ հոդվածի պահանջների խախտում է, այն նախատեսված չէ օրենքով, չի հետապնդում օրինական նպատակ եւ անհրաժեշտ չէ դեմոկրատական հասարակությունում»: